Πέτρος Ίμβριος

Ο Πέτρος Ίμβριος (γενν. 25 Αυγούστου 1965) είναι Έλληνας τραγουδιστής, μουσικός και συνθέτης.

Βιογραφία
Γεννήθηκε το 1965 στη Στουτγκάρδη της Γερμανίας, με καταγωγή από τη Σαμοθράκη. Οι γονείς του ονομάζονται Παναγιώτης Ίμβριος και Χρυσή Ίμβριου (το γένος Μαρμαρά). Έχει μια αδελφή, τη Μυρσίνη. Ξεκίνησε μουσικές σπουδές στα 12 του χρόνια, μαθαίνοντας ακορντεόν. Στα 15 του ιδρύει το πρώτο του συγκρότημα με το όνομα «Γαλήνη» στο οποίο παίζει keyboards και τραγουδάει. Στα 18 του, τελειώνοντας το Ελληνικό Λύκειο Στουτγκάρδης, δίνει εξετάσεις και περνάει στο πανεπιστήμιο στη Θεσσαλονίκη στο Οικονομικό τμήμα της νομικής. Παράλληλα, φοιτεί στο Σύγχρονο Ωδείο Θεσσαλονίκης παρακολουθώντας μαθήματα κλασσικής και τζαζ αρμονίας τραγουδιού, αντίστιξης και φούγκας. Ερασιτεχνικά στην αρχή και αργότερα επαγγελματικά ασχολείται με τη μουσική και το τραγούδι. Εμφανίζεται στη συμπρωτεύουσα για αρκετά χρόνια σε πολλά μαγαζιά στην αρχή σαν μουσικός και μαέστρος και μετέπειτα σαν τραγουδιστής. Το 1996 υπογράφει με τη δισκογραφική εταιρία BMG και κυκλοφορεί την πρώτο του CD με τίτλο Ανατολικά φυσάει.
Την ίδια χρονιά μετακομίζει στην Αθήνα. Έχει συνεργαστεί με πολλούς καταξιωμένους καλλιτέχνες όπως Γλυκερία, Βασίλης Καρράς, Πασχάλης Τερζής, Λευτέρης Πανταζής, Άννα Βίσση, Νίκος Καρβέλας κ.ά. 

Σαν τραγουδιστής έχει τραγουδήσει τραγούδια των Χρήστου Νικολόπουλου,
Ηλία Φιλίππου, Κωνσταντίνου Παντζή, Γιώργου Θεοφάνους,
Γιάννη Λιόντου, Χρήστου Δάντη, Βασίλη Καρρά, Πάνου Καπίρη, Εύη Δρούτσα κ.ά. 

Σαν συνθέτης έχει γράψει τραγούδια για καλλιτέχνες όπως τους Βασίλη Καρρά, Τόλη Βοσκόπουλο, Πέγκυ Ζήνα, Πάνο Κιάμο και Χρήστο Μενιδιάτη.

Προσωπική ζωή
Έχει κάνει τρεις γάμους και έχει αποκτήσει τρία παιδιά.

Ο πρώτος του γάμος ήταν με τη Ναταλία Γερμανού και διήρκησε πέντε χρόνια (1998-2003). Κουμπάρα ήταν η Άννα Βίσση.

Το Δεκέμβριο του 2007 παντρεύτηκε με πολιτικό γάμο τη δεύτερη σύζυγο του, Έλενα Ζαφειροπούλου. Απέκτησαν δύο κόρες, τη Χρυσάνα (γενν. 26 Απριλίου 2008) και τη Ράνια (γενν. 21 Ιουλίου 2010). Τον Ιούνιο του 2011 παντρεύτηκαν και με θρησκευτικό γάμο, έχοντας για κουμπάρο τον ηθοποιό Τόνυ Δημητρίου, αλλά τελικά χώρισαν το 2014.

Στις 6 Δεκεμβρίου 2020 παντρεύτηκε τη τρίτη του σύζυγο, Συράν Λελούδα, με την οποία απέκτησε έναν γιο, τον Παναγιώτη (γενν. 13 Φεβρουαρίου 2021).

Δισκογραφία 
Ως μέλος των Νέοι Επιβάτες: και Π&Χ:
Σχετικά Παράνομο (1985)
Έκσταση (1992)

Σόλο Άλμπουμ
Ανατολικά Φυσάει (1996)
Αλλοίμονο (1998)
Πέτρος Ίμβριος (2002)
Μου λείπεις Τόσο (2003) (cd single)
Κάθε Αύριο (2004)
Σ'ευχαριστώ (2006)
Ποιος θα με κρίνει (2007)
 Πέτρος Ίμβριος Live Μια βραδιά στο Εμπατή (2008).
 Best Off (2014).

Single&EPs
 Παλιοχαρακτήρας (2013)
 Καλά Που Ήρθες (2014)
 Έξω Φρενών Με Κανείς (2015)
 Κάνω Ότι Θέλω (2016)
 Τα Χέρια Σήκωσα Ψηλά ‎(2016)
 Μήνυμα Μήν Ξαναστείλεις (2017)
 Αν δεν Αλλάξεις 2018 (2018)
 Τι Έχω Πάθει Μη Ρωτάς (2019)
 Με Την Πρώτη Ματιά (2019)
 Θέλω Να Το Μάθουν Όλοι (2021)

Ντουέτο
2003 - Με το Λίλιαν Μαδιανού «Όλα Τελειώνουνε Εδω»
2008 - Με των The Rook «Ε Ναι Λοιπόν»
2010 - Με τον Τάνιας Μποέβα «Σαν Κι Εμένα».
2016 - Με την Γιώργο Δασκουλίδη «Καθένας Με Την Τρέλα Του».
2020 - Με τον Τριαντάφυλλο «Πάμε».

Παραπομπές

Πηγές 
 Βιογραφικό στον επίσημο ιστότοπο του Π. Ίμβριου

Έλληνες άνδρες τραγουδιστές
Έλληνες μουσικοί
Έλληνες συνθέτες